Mgr. Dušan Matúška

Rozširujúce štúdium - GEOGRAFIA

Chránené krajinné oblasti na Slovensku: Zoznam a hlavné dôvody ich vyhlásení, podrobnejšie

charakteristiky prírodných pomerov a využívania krajiny v oblasti CHKO

Vihorlat, Východné Karpaty, Latorica

**Chránená krajinná oblasť (CHKO)** – Je rozsiahlejšie územie, spravidla s výmerou nad 1000 ha, s rozptýlenými ekosystémami, významnými pre zachovanie biologickej rozmanitosti a ekologickej stability, s charakteristickým vzhľadom krajiny alebo so špecifickými formami historického osídlenia. Na území CHKO platí 2. stupeň ochrany, ak nie je ustanovené inak. (http://uzemia.enviroportal.sk/about)

**Tabuľka 1**

|  |  |  |
| --- | --- | --- |
| **Názov** | **Výmera (v ha)** | **Rok vyhlásenia** |
| Biele Karpaty  | 44 568,00 | 1979 |
| Cerová vrchovina  | 16 771,23 | 1989 |
| Dunajské luhy | 12 284,46 | 1998 |
| Horná Orava | 58 738,00 | 1979 |
| Kysuce | 65 462,00 | 1984 |
| Latorica | 23 198,46 | 1990 |
| Malé Karpaty | 64 610,12 | 1976 |
| Poľana | 20 360,48 | 1981 |
| Ponitrie | 37 665,41 | 1985 |
| Strážovské vrchy | 30 979,00 | 1989 |
| Štiavnické vrchy | 77 630,00 | 1979 |
| Vihorlat | 17 485,24 | 1973 |
| Východné Karpaty | 25 307,11 | 1977 |
| Záhorie | 27 522,00 | 1988 |

**Legenda :** Zoznam chránených krajinných oblastí na Slovensku

Je to kategória území, chránených za účelom zachovania typického krajinného prostredia, s rozptýlenými prírodnými výtvormi, kde je príroda dosiaľ vo vyvážení s ľudskou činnosťou. Ich ochrana bola vyhlásená v zmysle zákona SNR o štátnej ochrane prírody. Slúžia pre vedecký výskum, rekreáciu, turistiku a vzdelávanie. Spôsob využívania týchto prírodných zdrojov regulujú stanovené ochranné podmienky.

Cieľom vyhlásenia a zabezpečenia chránených krajinných území je uchovať taký súlad vzájomných priestorových a medziodvetvových vzťahov, ktorý vychádza z prírodných daností krajiny, ktorým sa dosiahne zachovanie optimálnych proporcií prírodnej a neprírodnej zložky a zabezpečenie ďalšieho pozitívneho vývoja prírodného prostredia. Svoj význam z hľadiska ochrany vodného hospodárstva majú i maloplošné chránené územia, ktorými sú v zmysle zákona o ochrane prírody a krajiny:

* chránený areál
* prírodná rezervácia
* prírodná pamiatka
* chránený krajinný prvok
* chránené vtáčie územie

(http://www.sazp.sk/slovak/periodika/sprava/psrsk/voda/POVRCHOVVA\_VODA/4\_odozva/

17\_ochrana\_vod/chko.html)

**CHKO Vihorlat**



*Vyhlásený:* *28.12.1973*

*Rozloha: 4383 ha*

*Geomorfologický celok:* *Vihorlatské vrchy*

*Okresy:* *Humenné, Snina, Sobrance*

*Národné prírodné rezervácie:* *Jovsianska dolina,* *Motrogon, Podstavka, Morské oko, Vihorlat,*

*Prírodné rezervácie:* *Baba pod Vihorlatom Drieň Ďurova mláka Jedlinka Lysá Lysák - Machnatý vrch Pod Tŕstím*

*Prírodné pamiatky: Čierny potok, Malé Morské oko, Sninský kameň*

*Chránené vtáčie územia: Vihorlatské vrchy*

*Chránený prírodný výtvor: Sninský kameň*

Vihorlat je napriek neveľkej rozlohe a nadmorskej výške impozantné sopečné pohorie. Vypína sa nad rozsiahlou Východoslovenskou nížinou a jeho najvyššie vrcholy presahujú výšku 1000 metrov. Geologicky väčšina územia patrí ku neovulkanitom Vihorlatských vrchov. Kráterové časti stratovulkánu sa nachádzajú v oblasti jazera Morské oko a v pramenných oblastiach Porubského potoka. Vystupujú tu najmä andezity a ich vulkanoklastické ekvivalenty. Vihorlat patrí medzi najlesnatejšie pohoria Slovenska s prevahou listnatých, najmä bukových lesov. Z drevín má najväčšie zastúpenie buk, ktorý vytvára spolu s dubom, jaseňom, javorom a jedľou v rámci vegetačnej stupňovitosti lesné spoločenstvá. (http://www.skonline.sk/chko.php?id=19)

Od 27. novembra 1996 sú vyhlásené aj 4 chránené stromy. Jedná sa o 2 jedince Platana javorolistého (Platanus acerifolia) a po jednom jedincovi Moruše bielej (Morus alba) a Borovice jeffreyovej (Pinus jeffreyi). V CHKO Vihorlat sa nachádzajú pre návštevníkov 2 náučné chodníky. Náučný chodník Morské oko - Sninský kameň - Sninské rybníky sa začína okolo Morského oka. Trasa je dlhá 4 km, fyzicky nenáročná, v peknom prírodnom prostredí a vhodná pre všetky vekové kategórie. Ďalej pokračujeme 4 km trasou na Sninský kameň, kde sa prekonáva výškový rozdiel od 618 do 1005 m a poslednou časťou chodníka je 8 km dlhá trasa zo Sninského kameňa do reakračnej oblasti Sninské rybníky. Druhý náučný chodník Remetské Hámre - Morské oko. Náučný chodník je dlhý 8 km. Východiskovým bodom je obec Remetské Hámre z autobusovej zastávky. Trasa náučného chodníka vedie po lesnej ceste a končí sa na parkovisku pod Morským okom, kde zároveň začína náučný chodník Morské oko - Sninský kameň - Sninské rybník.

(http://www.sopsr.sk/vihorlatweb/index.php?p=naucny\_chodnik)

Morské oko sa nachádza v nadmorskej výške 618 m n. m. Je najväčším sopečným jazerom na Slovensku s rozlohou 13 ha. Vzniklo zahradením doliny potoka Okna mohutným zosuvom so šírkou 800 m a s dĺžkou 1 900 m. Maximálna šírka jazera je 312 m, dĺžka predstavuje 775 m a hĺbka 26 m. Nad hladinou sa vypína jedna z dominánt Vihorlatských vrchov a to Sninský kameň, odkiaľ je nádherný výhľad na okolité vrchy a doliny.

(http://www.zemplinskehamre.sk/hnch/trasy-v-okoli/#sthash.rESfB08v.dpuf)

**CHKO Východné Karpaty**



*Vyhlásený*: *1977*

*Rozloha*: *26833 ha*

*Geomorfologický celok*: *Laborecká vrchovina*

*Okresy*: *Medzilaborce, Snina, Stropkov, Svidník*

*Národné prírodné rezervácie:* ***Palotská jedlina, Komárnická jedlina***

***Prírodné rezervácie: Dranec, Čertižnianske lúky, Hostovické lúky, Beskydy, Miroľská slatina, Haburské rašelinisko, Pod Demjatou***

*Chránené vtáčie územia: Laborecká vrchovina*

Chránená krajinná oblasť Východné Karpaty tvorí severozápadnú prihraničnú časť z územia pôvodnej chránenej krajinnej oblasti, ktorá nebola začlenená do národného parku Poloniny. Územie je budované flyšovými súvrstviami, najmä ílovcami a pieskovcami. Oblasť sa vyznačuje bohatými lesmi, ktoré sú hlavným ekostabilizačným prvkom krajiny a vhodným prostredím pre rastlinstvo a živočíšstvo viazané na lesné prostredie. V jej maloplošných chránených územiach sú ešte zachované prirodzené jedľové bučiny situované na flyšových svahoch Laboreckej vrchoviny. V ich bohatom bylinnom kryte sa vyskytuje kostrava horská, ostružina srstnatá, lipkavec marinkový. Cenné sú slatinorašelinné fytocenózy s významným zastúpením rašelinníkov, páperníka pošvatého, kýchavicou Lobelovou a bezkolencom belasým. V prírodnej rezervácii Pod Demjatou je chránený výskyt štyroch chránených druhov plavúňov a to plavúnika splošteného, chvostníka jedľového, plavúňa pučivého a plavúňa obyčajného. (http://www.sopsr.sk/web/index.php?cl=11224)

**Najcennejšou časťou CHKO Východných Karpát je prírodná rezervácia Hostovické lúky,** ktoré sú známe **najmasovejším výskytom kosatca sibírskeho na Slovensku.**

(http://www.po-kraj.sk/sk/kraj-ponuka/priroda/chranene-krajinne-oblasti-chko/vychodne-karpaty/)

Taktiež sa tu nachádzajú aj niekoľko obcí so vzácnymi **drevenými kostolmi** a viacero pamiatok viažucich sa na karpatsko-duklianske operácie v druhej svetovej vojne.

(http://slovakia.travel/vychodne-karpaty#prettyPhoto)

**CHKO Latorica**



*Vyhlásený*: *1990*

*Rozloha*: *15620 ha*

*Geomorfologický celok*: *Východoslovenská rovina, Zemplínske vrchy*

*Okresy*: *Michalovce, Trebišov*

*Národné prírodné rezervácie:* Botiansky luh, Kašvár, Latorický luh, Tajba

*Prírodné rezervácie: Biele jazero , Boľské rašelinisko , Dlhé Tice , Krátke Tice, Tarbucka , Veľké jazero, Zatínsky luh*

*Chránené vtáčie územia: Medzibodrožie*

Latorica je po Chránenej krajinnej oblasti Záhorie druhé veľkoplošné chránené územie nížinného typu krajiny. Územie je budované prevažne kvartérnymi sedimentami s typickým fluviálnym a eolickým reliéfom. Zahŕňa hlavný tok Latorice a dolnú časť toku Laborca a Ondavy so sústavou slepých ramien a s priľahlými lužnými lesmi a aluviálnymi lúkami. Najvýznamnejším fenoménom Chránenej krajinnej oblasti Latorica sú už dnes zriedkavé a mimoriadne vzácne vodné - močiarne biocenózy, tvoriace komplex, ktorý nemá obdobu v celej republike. (http://www.skonline.sk/chko.php?id=674)

Charakter prírodnej krajiny závislý na vode je priaznivým prostredím pre vodné vtáctvo, ktoré využíva CHKO nielen na trvalejšie hniezdenie, ale aj na krátkodobý oddych migrujúcich druhov. Významný je výskyt korytnačky močiarnej, ktorá sa dostala do znaku CHKO. (http://slovakia.travel/latorica)

Lužné lesy, vodné, močiarne spoločenstvá, inundačné územie Latorice so spleťou ramien a pieskové duny to všetko vytvára svojrázny a neopakovaťeľný charakter tejto časti Latorickej roviny. (http://www.sopsr.sk/web/?cl=11226)

**Zoznam použitej literatúry:**

1. http://uzemia.enviroportal.sk/about
2. www.sazp.sk
3. www.skonline.sk
4. www.sopsr.sk
5. www.poznajslovensko.sk
6. www.slovakia.travel
7. www.zemplinskehamre.sk
8. www.po-kraj.sk